ร้านนี้เพิ่งย้ายมาจาก ถนนฉลองกรุง ซึ่งเดิมอยู่ใน ม.ลาดกระบัง ทำเลตรงนี้ดูดีขึ้น แต่ช่วงค่ำจะหาที่จอดรถยากไปนิด บรรยากาศร้านเปิดโล่ง มีโต๊ะอยู่เยอะพอสมควร รับลูกค้าได้เยอะ แม่ค้าท่าทางไม่ค่อยเป็นมิตรเท่าไหร่ แต่อาหารอร่อย เมนูที่สั่งประจำ ได้แก่ ไก่ย่างหนังกรอบ คอหมูย่าง ส้มตำไทย ส้มตำปูปลาร้า และ ตับหวาน โดยส่วนตัวชอบคอหมูย่างร้านนี้นะครับ หมูนุ่มย่างได้ฉ่ำอร่อยดี แต่ให้ปริมาณค่อนข้างน้อย และขี้เหนียวน้ำจิ้ม มากัน 2 คนให้น้ำจิ้มมาถ้วยเล็กถ้วยเดียวเอง ต้องคอยขอเพิ่มอยู่เรื่อย ส่วนส้มตำก็อร่อยนะแต่ไม่ถึงกับประทับใจมากมาย แต่ที่สุดของที่สุดต้องยกให้ไก่ย่างหนังกรอบ ของเค้าดีจริง เนื้อไก่ย่างจนหนังกรอบ แต่เนื้อในยังนุ่ม เนื้อ่อนออกจากระดูกเลยทีเดียว ทำให้รับประทานง่ายมาก ใครผ่านไปผ่านมาเส้นลาดกระบังก็เชิญแวะทานได้ แล้วอย่าลืมเขียนรีวิวแบ่งปันกันน้า...